FIDE-VM i sjakk 2005

VM-turneringen i sjakk 2005 ble arrangert av FIDE i San Luis i Argentina fra 27. september til 16. oktober 2005.

Etter mye kritikk i forbindelse med VM-turneringene FIDE arrangerte som cupspill i perioden 1998–2004, endret FIDE opplegget foran VM-turneringen i 2005. Man gikk tilbake til lengre betenkningstid, og endret formatet til en turnering mellom åtte spillere, der alle spillerne skulle møtes to ganger (ett parti med hvitt, ett med sort). 

De inviterte spillerne var:
 Finalistene fra forrige VM-turnering (Rustam Kasimdzjanov og Michael Adams
 Verdensmesteren i klassisk sjakk, Vladimir Kramnik, og hans siste utfordrer, Péter Lékó;
 De neste fire høyest ratede spillerne: Garri Kasparov, Viswanathan Anand, Veselin Topalov og Aleksandr Morozevitsj.

 Kramnik og Kasparov nektet å stille opp, og plassene deres ble overtatt av Pjotr Svidler og Judit Polgár.

Åpningsseremonien fant sted 27. september, turneringen startet 28. september, og avslutningsseremonien ble arrangert 16. oktober.

Resultater
    Rating1  Ratingendring  1  2  3  4  5  6  7  8  Totalt 1   2788  (+102)  -  ½ ½  1 ½  1 ½  1 ½  1 ½  1 ½  1 ½  10 2   2788  (+19)  ½ ½  -  ½ ½  0 ½  ½ 1  0 1  1 ½  1 1  8½ 3   2738  (+76)  0 ½  ½ ½  -  1 1  1 ½  ½ ½  ½ ½  1 ½  8½ 4   2707  (+36)  0 ½  1 ½  0 0  -  ½ 1  ½ 1  ½ ½  ½ ½  7 5   2763  (-52)  0 ½  ½ 0  0 ½  ½ 0  -  ½ 1  1 ½  1 ½  6½ 6   2670  (+2)  0 ½  1 0  ½ ½  ½ 0  ½ 0  -  ½ ½  0 1  5½ 7   2719  (-53)  0 ½  0 ½  ½ ½  ½ ½  0 ½  ½ ½  -  ½ ½  5½ 8   2735  (-125)  0 ½  0 0  0 ½  ½ ½  0 ½  1 0  ½ ½  -  4½

Ved lik poengsum avgjorde innbyrdes resultater plasseringene, deretter antall partiseire.

Topalov scoret hele 6,5 av 7 poeng i første halvdel av turneringen, og spilte deretter sju remiser i andre halvdel. Dermed var Topalov FIDEs verdensmester.

Før turneringen erklærte FIDE at de ville anse vinneren av turneringen som verdensmester. Det faktum at den "klassiske" verdensmesteren, Vladimir Kramnik, ikke deltok, innebar imidlertid at det fremdeles var to spillere som gjorde krav på VM-tittelen, FIDE-mesteren Topalov og den «klassiske» mesteren Kramnik. Selv om Topalov først avslo Kramniks tilbud om en tittelmatch for å gjenforene titlene, møttes de i en tittelkamp i 2006, som Kramnik gikk seirende ut av.

Eksterne lenker
 Offisiell turneringsside (med daglige kommentarer fra Nigel Short)

Kategori:VM i sjakk
Kategori:Internasjonale mesterskap i 2005
Kategori:Internasjonale mesterskap i Argentina
Kategori:2005 i Argentina
Kategori:Sjakk i Argentina
Kategori:Sjakk i 2005